दहेज के लिए हुआ मर्डर तो पंचायत का आया फरमान, 10 जूते मार खत्‍म करो केस

बागपत. बागपत की पंचायत ने एक अजीबो-गरीब फरमान सुनाया है। दहेज के लिए महिला की हत्या करने के आरोपी पति को पंचायत ने 10 जूते मारने की सजा सुनाई। बताया जा रहा है कि फैसले के बाद उसे जूते मारे भी नहीं गए हैं। आगे पढ़‍िए, क्‍या है पूरा मामला...

- मामला छपरौली थानाक्षेत्र के तुगाना गांव का है।

- आरोप है कि गांव की रहने वाली कोमल को उसके पति और जेठ ने जलाकर मार डाला।

- कोमल के मायके वालों ने पति योगेश और जेठ संजीव पर मारने का आरोप लगाया।

दो साल पहले हुई थी शादी

- बागपत थाना इलाके के फैजपुर गांव निवासी कोमल की शादी दो साल पहले छपरौली निवासी योगेश से हुई थी।

- कोमल के मायके वालों का आरोप है कि योगेश अक्सर दहेज के लिए कोमल को मारता-पीटता था।

- आरोप है कि 25 जनवरी को कोमल ने मायके आने की जिद की तो उसके हाथ-पैर बांधकर पिटाई कर दी गई।

- बाद में केरोसिन डालकर उसे जला दिया गया।

इलाज के दौरान मौत

- घटना के बाद कोमल को बागपत और फिर दिल्ली रेफर किया गया, जहां शुक्रवार को इलाज के दौरान उसकी मौत हो गई।

- पीड़ित पक्ष के मुताबिक, ससुरालवालों ने धमकी दी है कि अगर शिकायत की गई तो वे लोग कोमल के भाई अनिल और कोमल की सवा साल की मासूम बेटी की भी हत्या कर देंगे।

- मामले में आरोपी पक्ष की और से कोई भी बोलने को तैयार नहीं है।

क्‍या कहना है पुलिस का?

- वहीं, मामले में सीओ रमाला राजबीर सिंह का कहना है कि उनके पास मामले में कोई तहरीर नहीं आई है।

- साथ ही उन्‍हें तुगाना गांव में हुई पंचायत के बारे में भी जानकारी नहीं है।

आगे की स्‍लाइड्स में देखिए, फोटोज...